Diari Oficial de la Generalitat Valenciana


Sumari del DOGV 3274, del 29-06-1998 (1998/4667)

RESOLUCIÓ de 28 de maig 1998, de la Direcció General d'Ensenyaments Universitaris i Investigació per la qual s'adjudiquen les beques destinades a la mobilitat dels estudiants universitaris, Programa Sócrates Erasmus.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3274

Data del DOGV
:   29-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4667


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 28 de maig 1998, de la Direcció General d'Ensenyaments Universitaris i Investigació per la qual s'adjudiquen les beques destinades a la mobilitat dels estudiants universitaris, Programa Sócrates Erasmus. [1998/Q4667]
  
Per Ordre de 27 de febrer de 1998, de la Conselleria de Cultura, Educació i Ciència, s'aprovaren les bases reguladores de la convocatòria per a complementar les beques corresponents al curs 1997/1998 sobre la mobilitat dels estudiants universitaris, Programa Sócrates Erasmus.
  
Vistes les sol·licituds presentades per les universitats públiques de la Comunitat Valenciana gestores de programes europeus de mobilitat d'estudiants, i vista la proposta de la comissió d'avaluació prevista en la base 5 de la convocatòria i per delegació del conseller de Cultura, Educació i Ciència segons Ordre de 27 de febrer de 1998 (DOGV de 02.04.98), resolc:
  
Primer
  
Concedir les ajudes per a complementar les beques del curs 1997/1998 a la mobilitat dels estudiants universitaris, Programa Sócrates Erasmus, la quantitat expressada de la qual globalment per a cada universitat és la següent:
  
Universitat de València-Estudi General 67.972.995 PTA
  
Universitat Politècnica de València 22.367.818 PTA
  
Universitat d'Alacant 5.491.810 PTA
  
Universitat Jaume I de Castelló de la Plana 2.291.399 PTA
  
Segon
  
L'import global que correspon a cada universitat serà distribuït per aquestes entre els alumnes beneficiaris de l'ajuda, la relació certificada dels quals, elaborada per les universitats s'adjunta com annex.
  
Tercer
  
L'import global de les ajudes es lliurarà a cada universitat després de la justificació prèvia establida en la base vuitena de la convocatòria, aprovada per l'Ordre de 27 de febrer de 1998.
  
Contra aquesta resolució, que posa fi a la via administrativa, podrà presentar-se recurs contenciós administratiu davant del Tribunal Superior de Justícia de la Comunitat Valenciana, després de la comunicació prèvia a la Conselleria de Cultura, Educació i Ciència, segons estableix l'article 110, punt 3, de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos a partir de l'endemà de la seua publicació en el Diari Oficial de la Generalitat Valenciana.
  
València, 28 de maig de 1998.- La directora general d'Ensenyaments Universitaris i Investigació: Carmen Martorell Pallás.